Zujūnų herbas

Zujūnų herbas – vienas Zujūnų kaimo ir seniūnijos (Vilniaus rajonas) heraldikos atributų.

Aprašas

Herbo simbolis – trys verbos. Vilniaus krašto verbų rišimo tradicija pretenduoja būti įrašyta į UNESCO nematerialaus paveldo sąrašą. Auksiniame herbo skyde vaizduojamos trys žalios ir raudonos spalvos verbos, turinčios sidabrinės spalvos gėlyčių elementų. Pasirinkimą vaizduoti tris verbas lėmė faktas, kad per Verbų sekmadienį paprastai nešama ne viena verba, bet puokštė, kurią sudaro trys ir daugiau verbų. Populiariausios Vilniaus krašto verbų spalvos – aukso, žalumos ir raudonų atspalvių verbos, todėl Zujūnų herbo spalvos – auksinė, sidabrinė, žalia ir raudona.

Nuo XIX a. Zujūnų seniūnijos apylinkės žinomos kaip Vilniaus krašto verbų kūrimo centras. Netoli Zujūnų veikia Čekoniškių verbų ir buities seklyčia, kurioje yra populiarinamas verbų pynimo menas.

Istorija

2022 m. spalio 28 d. dekretu Nr. 1K-1154 herbą patvirtino Lietuvos Respublikos Prezidentas. Herbo etalono autorius – dailininkas Rolandas Rimkūnas.

Šaltiniai 

Zujūnai
2022 m. patvirtinti Lietuvos gyvenviečių herbai
Vilniaus rajono savivaldybės gyvenviečių herbai